สุเทพเชื่อข้อมูลธปท.สึนามิญี่ปุ่นไม่กระทบไทย
สุเทพเชื่อข้อมูลธนาคารแห่งประเทศไทยระบุสึนามิถล่มญี่ปุ่นไม่กระทบเศรษฐกิจไทย
14 มี.ค. 2554

สุเทพเชื่อข้อมูลธนาคารแห่งประเทศไทยระบุสึนามิถล่มญี่ปุ่นไม่กระทบเศรษฐกิจไทย
นายสุเทพ เทือกสุบรรณ รองนายกรัฐมนตรี กล่าวว่า ขณะนี้คงยังไม่ถึงขนาดต้องส่งหน่วยพิสูจน์เอกลักษณ์บุคคล ไปช่วยเหลือญี่ปุ่น เนื่องจากเชื่อว่าญี่ปุ่นมีความพร้อม ชำนาญเพียงพอ เพราะบ้านเมืองเกิดเหตุบ่อยและปฏิบัติการช่วยเหลือลักษณะนี้อยู่  แต่อย่างไรก็ตามจะมีการหารือในที่ประชุมคณะรัฐมนตรี (ครม.) ในส่วนของประเทศไทยมีความพร้อมในการช่วยเหลืออย่างไร
"สิ่งที่คนไทยรู้สึกกับญี่ปุ่น ผูกพันกับไทยมานานตั้งแต่สมัยกรุงศรีอยุธยา คนญี่ปุ่นมาลงทุน ท่องเที่ยวจำนวนมาก  ญี่ปุ่นเป็นตลาดส่งออกสินค้าสำคัญ เมื่อประชาชนมีเสียงเรียกร้อง แม้ว่าเขาจะมีฐานะดี แต่ด้วยธรรมเนียมไทย คนลำบากมีมาก ก็ควรจัดกระบวนการช่วยเหลือในส่วนที่ทำได้ เพื่อคลายความทุกข์โศก"นายสุเทพ กล่าว  
นายสุเทพ กล่าวว่า นส่วนของไทยมีความชำนาญเกี่ยวกับอาหารปรุงสุกแล้ว  จะได้หารือในครม.จะมีการดำเนินการช่วยเหลือส่วนนี้หรือไม่  ขณะที่กระทรวงพาณิชย์จะส่งข้าวสารไปช่วยเหลือ 
นายสุเทพ ยืนยันว่า ประเทศไทยจะไม่ได้รับผลกระทบจากภัยพิบัติสึนามิที่ญี่ปุ่นมากนัก โดยได้ดูรายงานของธนาคารแห่งประเทศไทย (ธปท.)  ซึ่งเชื่อในข้อมูล ธปท. เหตุสึนามิญี่ปุ่นจะไม่กระทบเศรษฐกิจไทย หรือกระทบน้อยมากิ และจากการดูรายงานข่าวจากสถานีโทรทัศน์มีผู้เชี่ยวชาญแผ่นดินไหว บอกประชาชนไม่ต้องตื่นเต้น แต่ได้ข้อคิด เราต้องเตรียมการเยียวยาแก้ไขกรณีเกิดภัยพิบัติให้เข้มแข็งกว่านี้  
ส่วนที่มีการเตือนภัยภายใน 4 เดือนให้ระวังภัยในพื้นที่ที่เคยเกิดเหตุสึนามิในไทยนั้น   นายสุเทพ กล่าวว่า จังหวัดที่ได้รับแจ้ง ก็มีการจัดระบบเตือนภัยค่อนข้างดีมาก  พื้นที่ชาวบ้านตามชายหาดก็ติดตั้งระบบความพร้อมใช้ได้   แต่ที่กังวลคือระบบเยียวยา  เพราะเหตุเกิดทั้งน้ำท่วม ตึกถล่ม ไฟไห้มเจอพร้อมกัน ต้องฝึกซ้อม